Worcester F 80 Distinctiones

37 Consolacionem

Consolacionem querunt diuersi in diuersis. Nam quidam vane in rebus transitoriis utpote diuiciis, deliciis, et honoribus, sicut capra in arduis, hydropicus in superfluo potu consolatur, Luc. 6[:24]: *Ve vobis divitibus, quia habetis* hic *consolationem vestram.* Set hec plane metuenda et renuenda est quia quanto maior tanto desolacio sequens grauior, Apo. 18[:7]: *Quantum glorificavit se, et in deliciis fuit, [tantum] date illi* de tormento. Ideo Psal. [76:3]: *Renuit consolari anima mea*.

¶ Alii, autem, consolantur et bene in bonis spiritualibus, et hoc tripliciter quia aliqui in hiis que respiciunt proximum, alii in hiis que respiciunt Deum. Alii in hiis que respiciunt hominem ipsum.

¶ Circa primum, dupliciter quia aut per modestam correpcionem sicut medicina quamuis amara, si temperetur cum zucara, ergo consolatur sic in spiritualibus correccio debet temperari cum misericordia, Gen. vltimo [50:20]: *Vos cogitastis de me malum.* Ecce reprehencio ex iusticia set Deus vertit illud in bonum, ecce mitigacio ex misericordia, Psal. [140:5]: *Corripiet me iustus ex misericordia, et increpabit*.

¶ Secundum est vtilis instruccio. Sic consolatur peregrinus in ostensione vie, cecus in recuperacione visus. Exemplum de vtroque in Tob. [1:19] et in Ruth 2[:13]: Invenisti *graciam* in oculis tuis *Domine,* quia *consolatus es me, et[[1]](#footnote-1) locutus es ad cor* meum. Set multi locuntur non ad cor quia non ex deuocione sed verborum compositione mulcentes aures. Quo contra Psal. [118:49]: *Memor esto verbi tui seruo tuo, in quo.* Quos spes audire quod diameter est coste sunetur, Zach. 10[:2]: *Somniatores locuti sunt frustra, vane consolabuntur.* De hiis duobus, Psal. [22:4]: *Virga tua,* corrigens, *et baculus tuus*, dirigens, *ipsa me consolata sunt*.

¶ Circa ipsum hominem, duo consolantur, scilicet, temperancia in prosperis, sicut excellencia vel deficiencia lu-

/fol. 223rb/

cis turbat oculum. Sed lux mediocris et proporcionata consolatur. Sit temperancia in cibis, potibus, verbis discursibus, cansat consolacionem spiritualem ad modum harmone. Sed multi sunt sicut vas sine operculo cuius cito euaporatur calor, sicut vrbs sine muro, que facile infestatur, Job 15[:11]: *Numquid grande est vt consoletur te Deus.* Si *verba tua hoc prohibent.*

¶ Secundum est paciencia in aduersis sicut Sirena consolatur tempore pluuie, pugil in bonis armis, agricola in spe fructus, coruus in ingredine pullorum. Boethius in libro 3 *De consolatione*, dicit quod in palacio Jouiniani erant duo dolia vini. Vnum dulcissimum, aliud amarissimum. Set qui vellet gustare de dulci oportet pregustare de amaro. Exemplum de diuite et Lazaro, Luc. 16[:25]: *Nunc* vero *hic consolatur, tu vero [cruciaris].* Psal. [93:19]: *Secundum multitudinem dolorum[[2]](#footnote-2) meorum in corde [meo], consolationes tuae [laetificaverunt animam meam].* Ideo Job 6[:10]: *Haec mihi sit consolatio, ut affligens me dolore, non parcat.*

1. et ] *add.* cetera. [↑](#footnote-ref-1)
2. dolorum ] *add*. ~~tue~~. [↑](#footnote-ref-2)